ફીંગર ટચ લોક તેના નામની જેમ ફીંગરપ્રિન્ટ સ્કેન દ્વારા ખુલે છે. આ પ્રકારના લોકમાં એક સ્કેનર હોય છે, જ્યાં પહેલીવાર ફીંગર રાખવાથી ડેટા સ્કેન થઈને રેકોર્ડ થઈ જાય છે. આ પછી જ્યારે પણ તેના પર ફીંગરને સ્કેન કરવામાં આવે ત્યારે સેવ ડેટા સાથે ફીંગરપ્રિન્ટ મેચ થાય છે, આ બાદ ગ્રીન લાઈટ થાય છે અને લોક ખુલે છે. ઘર કે ઓફિસમાં ફીંગરપ્રિન્ટ લોક ઈન્સ્ટોલ કરાવતા સમયે આ બાબત ધ્યાનમાં રાખવી. ફીંગર ટચ લોકમાં કીપેડ અથવા મિકેનિકલ કી સ્લોટ હોય તે મહત્વનું છે, જ્યારે પણ સિસ્ટમ તમારી ફીંગરપ્રિન્ટને રેકોગ્નાઈઝ કરવામાં મુશ્કેલી આવે ત્યારે ખાસ નંબર દ્વારા લોક ખોલી શકાય. આ પ્રકારના લોકને મજબૂત કાંસા, સ્ટીલ અથવા એલ્યૂમિનિયમના મિશ્રણથી બનાવાય છે. ઘરની તિજોરી કે ઓફિસમાં ખાસ સ્થળો પર આ પ્રકારના લોકનો ઉપયોગ વધારે થાય છે.